CPALL วิ่ง 3% วอลุ่มแน่น! โบรกฯ ชี้แผนควบรวม “เทสโก้ โลตัส” โอกาสผ่านสูง
CPALL วิ่ง 3% วอลุ่มแน่น! โบรกฯ ชี้แผนควบรวม “เทสโก้ โลตัส” โอกาสผ่านสูง
CPALL วิ่ง 3% วอลุ่มแน่น! โบรกฯ ชี้แผนควบรวม “เทสโก้ โลตัส” โอกาสผ่านสูง
4 พ.ย. 2563

ผู้สื่อข่าวรายงานว่า ราคาหุ้นบริษัท ซีพี ออลล์ จำกัด (มหาชน) หรือ CPALL ล่าสุด ณ เวลา 11.01 น. อยู่ที่ระดับ 56 บาท ปรับตัวขึ้น 1.50 บาท หรือ  2.75% ด้วยมูลค่าการซื้อขาย 1.08 พันล้านบาท
โดย บล.เคทีบี (ประเทศไทย) แนะ”ซื้อ” หุ้นบมจ.ซีพี ออลล์ (CPALL) ให้ราคาเป้าหมาย 80 บาท หลังมีมุมมองบวกต่อข่าวที่เครือเจริญโภคภัณฑ์ (ซีพี) ได้รับอนุมัติให้ควบรวมกิจการเทสโก้ โลตัส แบบมีเงื่อนไข โดยคาดว่าจะมีเงื่อนไขไม่ให้ผูกขาดตลาดหรือกดดันคู่ค้า ซึ่งเงื่อนไขยังไม่เปิดเผยชัดเจน แต่คาดว่าจะเป็นไปในลักษณะต้องไม่มีการบังคับให้ซัพพลายเออร์หรือคู่ค้าต้องส่งสินค้าหรือบริการให้กับธุรกิจค้าปลีกปัจจุบันของเครือซีพี (เซเว่น-อีเลฟเว่น และแม็คโคร)เพียงรายเดียว
รวมทั้งต้องไม่มีเงื่อนไขการเก็บค่าใช้จ่ายเพิ่มขึ้นจากซัพพลายเออร์หรือคู่ค้า เช่น ค่าธรรมเนียมสินค้าแรกเข้า (Entrance Fee) ค่าธรรมเนียมการวางสินค้า รวมทั้งต้องไม่เพิ่มค่าส่วนแบ่งจากยอดขายหรือกำไรขั้นต้น หรือ Gross Profit (GP) และต้องเปิดให้ซัพพลายเออร์หรือคู่ค้าเลือกได้ว่าจะส่งสินค้าให้กับธุรกิจค้าปลีกปัจจุบันของเครือซีพีหรือส่งให้กับเทสโก้
ทั้งนี้ คาดว่าผลกระทบระยะสั้นจากการควบรวม จะไม่เพิ่มกำไรให้กับ CPALL เนื่องจากส่วนแบ่งกำไรจากเทสโก้ จะถูกลดทอนด้วยดอกเบี้ยจ่ายจากการกู้เงินมาซื้อเทสโก้ อย่างไรก็ตามระยะยาวคาดว่าจะได้ผลดีจากการเติบโตของธุรกิจค้าปลีกและ cost saving &amp; synergy ทำให้กำไรเพิ่มขึ้นได้ ขณะที่บมจ.เจริญโภคภัณฑ์อาหาร (CPF) จะได้ประโยชน์จากการวางสินค้าอาหารผ่านเครือข่ายของเทสโก้
 